Document ID: 31999R2250

ΚΑΝΟΝΙΣΜΟΣ (ΕΚ) αριθ. 2250/1999 ΤΟΥ ΣΥΜΒΟΥΛΙΟΥ
της 22ας Οκτωβρίου 1999
σχετικά με τη δασμολογική ποσόστωση βουτύρου καταγωγής Νέας Ζηλανδίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1) οι κοινοτικές παραχωρήσεις που αναφέρονται στις συμφωνίες οι οποίες συνήφθησαν στο πλαίσιο των πολυμερών εμπορικών διαπραγματεύσεων του γύρου της Ουρουγουάης και οι οποίες περιλαμβάνονται στον πίνακα CXL/Ευρωπαϊκές Κοινότητες, περιλαμβάνουν μία δασμολογική ποσόστωση 76667 τόνων βουτύρου καταγωγής Νέας Ζηλανδίας, τουλάχιστον έξι εβδομάδων, περιεκτικότητας κατά βάρος σε λιπαρές ύλες τουλάχιστον 80 % αλλά λιγότερο από 82 % το οποίο παρασκευάζεται απ' ευθείας από γάλα ή κρέμα·
(2) η επιλεξιμότητα για τη δασμολογική ποσόστωση βουτύρου παρασκευαζόμενου στη Νέα Ζηλανδία με τις διαδικασίες που αναφέρονται ως "Ammix" και "Επάλειψης" έχει αμφισβητηθεί·
(3) χάριν ασφαλείας δικαίου είναι σκόπιμκο να διευκρινισθεί ότι το βούτυρο αυτού του είδους, που παρασκευάζεται από γάλα ή κρέμα χωρίς τη χρήση αποθηκευμένων υλών, δεν αποκλείεται από τη δασμολογική ποσόστωση ως εκ του γεγονότος ότι παρασκευάζεται με διαδιδιασία η οποία μπορεί να συνεπάγεται το ότι η κρέμα διέρχεται από ένα στάδιο συμπυκνωμένου λίπους γάλακτος ή/και κλασματικού διαχωρισμού του λίπους γάλακτος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για το σκοπό της εφαρμογής της δασμολογικής ποσόστωσης για το βούτυρο καταγωγής Νέας Ζηλανδίας, η φράση "που παρασκευάζεται απευθείας από γάλα ή κρέμα" δεν αποκλείει το βούτυρο που παρασκευάζεται από γάλα ή κρέμα, χωρίς τη χρησιμοποίηση αποθηκευμένων υλών, με μία ενιαία, ανεξάρτητη και συνεχή επεξεργασία η οποία μπορεί να συνεπάγεται τη διέλευση της κρέμας από ένα στάδιο συμπυκνωμένου λίπους γάλακτος ή/και κλασματικού διαχωρισμού του λίπους γάλακτος.
Άρθρο 2
Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 22 Οκτωβρίου 1999.

Labels: 3
17
18